Ditsem Nuus - Privaatwetsontwerp oor vuurwapens
Die privaatwetsontwerp van die leier van die VF Plus dr. Pieter Groenewald, wat sekere wysigings voorstel aan die bestaande Wet op Vuurwapenbeheer wat die hernuwing van vuurwapenlisensies sal reguleer, is gister in die Staatskoerant gepubliseer. Die wetsontwerp is ingedien om oplossings te bring ná die omstredenheid en onsekerheid wat geskep is met die uitspraak van die Grondwethof oor die geldigheid van die hernuwing van vuurwapenlisensies.
Volgens Groenewald is daar net een uitweg om die probleem op te los en dit is om die wet só te wysig dat vuurwapeneienaars ‘n billike geleentheid gebied word om hul lisensies te hernu selfs nadat die lisensie verval het en dit sonder om die eiendomsreg op hul vuurwapens te verloor. Hy sê dit is onaanvaarbaar dat eienaars hul vuurwapens verloor bloot weens ‘n administratiewe oorsig wat reggestel kan word deur ŉ boete te betaal en die lisensies te hernu - die doel van die wetsontwerp is om dit reg te stel.
Gelees 309 keer